Diari Oficial de la Generalitat Valenciana


Sumari del DOGV 4291, del 12-07-2002 (2002/7374)

ORDE de 29 de maig de 2002, del conseller de Sanitat, per la qual convoca el procediment d'avaluació de la continuïtat en la plaça del cap del Servici de Ginecologia i Obstetrícia de l'hospital General d'Elx, dependent de la Conselleria de Sanitat, convocada per la Resolució de 02.11.1994 (DOGV núm. 2.396, de 28.11.1994) del director del SVS.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4291

Data del DOGV
:   12-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7374


Organisme emissor
:   Conselleria de Sanitat

Tipus de document
:   Ordre

ORDE de 29 de maig de 2002, del conseller de Sanitat, per la qual convoca el procediment d'avaluació de la continuïtat en la plaça del cap del Servici de Ginecologia i Obstetrícia de l'hospital General d'Elx, dependent de la Conselleria de Sanitat, convocada per la Resolució de 02.11.1994 (DOGV núm. 2.396, de 28.11.1994) del director del SVS. [2002/7374]
  
L'Orde de 5 de febrer de 1985 del Ministeri de Sanitat i Consum va establir un sistema de promoció als llocs de cap de servici i de secció dels servicis jerarquitzats de les institucions sanitàries de la Seguretat Social. En l'article 9 preveu una avaluació específica, a l'efecte de la continuïtat, als titulars dels llocs al terme del primer i segon quadrienni del seu exercici.
  
El Reial Decret 1/1999, de 8 de gener, sobre selecció i provisió de personal estatutari, en la disposició addicional catorzena determina que els aspirants seleccionats per una convocatòria pública per a ocupar llocs de caps de servici i de secció de caràcter assistencial en les unitats d'assistència especialitzada de l'Institut Nacional de la Salut obtindran un nomenament temporal per al lloc de quatre anys de duració, al terme dels quals seran avaluats per a la continuïtat en el lloc.
  
Transcorregut el primer quadrienni de la plaça adjudicada per la Resolució de 2 de novembre de 1994 (DOGV núm. 2.396, de 28.11.1994) del director del SVS; cal fer la convocatòria del procés d'avaluació específica al seu titular i, per tant,
  
ORDENE
  
1. Es convoca l'avaluació específica del cap del Servici de Ginecologia i Obstetrícia de l'hospital General d'Elx, dependent de la Conselleria de Sanitat, nomenat pel sistema regulat en l'Orde de 0e5 de febrer de 1985, que ha completat un quadrienni al capdavant del lloc, d'acord amb les bases que es publiquen en l'annex I.
  
2. El titular del lloc de cap del Servici de Ginecologia i Obstetrícia que haja complit el primer quadrienni continuarà provisionalment en l'exercici del seu lloc fins que es publique el resultat de l'avaluació a què fa referència esta resolució. Una vegada avaluada l'activitat i segons el resultat, es procedirà a la confirmació o al cessament, segons el resultat d el'avaluació.
  
València, 29 de maig de 2002.
  
El conseller de Sanitat,
  
Serafín castellano Gómez
  
Annex I
  
Bases
  
Primera
  
Esta convocatòria es notificarà al titular del lloc sotmés a avaluació que figura en la llista de l'annex II.
  
Segona
  
El titular del lloc de treball objecte d'avaluació, disposarà del termini d'un mes, comptador des del sendemà de la publicació de la convocatòria en el DOGV, per tal de presentar en la Direcció General de Recursos Humans la documentació següent:
  
a) Memòria explicativa de l'organització, funcionament i activitats de la unitat assistencial la direcció de la qual exercix, amb inclusió de propostes concretes quant a la seua actuació i estructuració.
  
b) Currículum professional relatiu al període en què s'ha exercit el lloc que s'avalua.
  
Tercera
  
3.1 En el termini d'un mes comptador des del sendemà de la publicació d'esta convocatòria, la comissió de direcció de l'hospital, a proposta del seu director mèdic, emetrà un informe-proposta motivat sobre la procedència de la continuïtat en el lloc del cap de servici objecte de l'avaluació.
  
3.2 En un termini idèntic, la junta clínica podrà enviar a la comissió de direcció de la institució corresponent un informe motivat sobre la procedència de la continuïtat en el lloc del cap de servici objecte de l'avaluació.
  
Quarta
  
La comissió avaluadora, els membres de la qual seran designats pel conseller de Sanitat, tindrà la composició següent:
  
President:
  
- El subsecretari per a l'Agència Valenciana de la Salut o el càrrec directiu que hi delegue.
  
Vocals:
  
- El director territorial o càrrec directiu que hi delegue.
  
- El gerent o, si és el cas, director mèdic de la institució corresponent.
  
- Un cap de servici de la mateixa especialitat d'un servici jerarquitzat amb destinació en una altra institució sanitària.
  
- Un cap de servici d'una altra especialitat amb destinació en la mateixa institució, nomenat a proposta de la junta tecnicoassistencial.
  
Secretari:
  
- Serà designat per l'autoritat convocant entre el personal funcionari administratiu i amb titulació superior amb destinació a les unitats o institucions de la Conselleria de Sanitat. No tindrà vot en qüestions relatives a l'avaluació de les persones interessades.
  
La llista dels seus membres serà publicada en el tauler d'anuncis dels servicis centrals de la Conselleria de Sanitat.
  
Cinquena
  
5.1 Procés de l'avaluació
  
a) Exposició de la memòria i el currículum professional.
  
La persona interessada exposarà i defensarà davant la comissió d'avaluació, en sessió pública, un resum de la memòria i del currículum aportats, durant un temps màxim de trenta minuts.
  
La memòria explicativa haurà d'avaluar necessàriament els punts següents, referits tots ells al període d'exercici de la direcció de què es tracte:
  
1) Indicadors de l'activitat de la unitat assistencial, com ara ingressos, estada mitjana, ocupació, nombre d'intervencions, nombre d'exploracions complementàries, nombre de consultes, nombre d'interconsultes o altres.
  
2) Projectes dissenyats i posats en marxa sobre organització de la unitat, formació continuada, docència i investigació.
  
3) Nombre de sessions clíniques i temes que s'hi han abordat.
  
4) Participació en comissions de control de qualitat.
  
5) Comunicacions i treballs científics publicats, conferències impartides, així com altres actes rellevants per a la seua formació, tant en el camp de la gestió com en l'assistencial, tot això referent també al període sotmés a avaluació.
  
6) Finalment, hauran de referir-se als plans i projectes que tingueren previst desplegar en l'àmbit assistencial, de gestió i, si és el cas, de la docència i investigació, en el quadrienni següent, si es renovava l'exercici de la direcció.
  
b) Entrevista pública
  
Els membres de la comissió avaluadora entrevistaran, durant el temps màxim d'una hora i en sessió pública, la persona interessada, en relació amb la memòria, el currículum i els informes que hi haja en l'expedient. La persona interessada podrà conéixer tota esta documentació durant els deu dies hàbils anteriors a l'entrevista.
  
5.2 La qualificació que atorgarà la comissió, que serà adoptada per la majoria dels seus membres, es concretarà en la proposta favorable o desfavorable a la continuïtat de la persona avaluada.
  
5.3 Sense perjudici de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat, la comissió farà pública, en els taulers d'anuncis de la Conselleria de Sanitat, únicament la qualificació global favorable a la continuïtat o desfavorable a la continuïtat que hagen merescut els professionals avaluats.
  
5.4 L'acta de la sessió de qualificació serà enviada a la Direcció General de Recursos Humans i la proposta tindrà caràcter vinculant, llevat que s'haguera incorregut en defectes essencials de procediment; el director general per als Recursos Humans notificarà individualment la qualificació obtinguda a la persona interessada.
  
Sisena
  
Si l'avaluació de la qualificació és favorable a la continuïtat, la persona interessada serà confirmada en el seu lloc de cap del servici.
  
Setena
  
Contràriament, quan la qualificació siga desfavorable a la continuïtat, o la persona interessada renuncie a l'avaluació, cessarà en el seu lloc de cap del servici i s'incorporarà a una plaça de facultatiu especialista en el servici jerarquitzat corresponent. No obstant, d'acord amb la disposició addicional de l'Orde de 5 de febrer de 1985, els facultatius que en el moment de publicar-se l'orde esmentada en el BOE ocupen una plaça en propietat de cap de departament, cap de servici o cap de secció de les institucions sanitàries de la Seguretat Social, i que per la seua voluntat accedisquen a llocs de cap de servici o de secció d'acord amb el procediment establit en la present orde, en el cas que deixaren d'ocupar el lloc, continuaran mantenint la mateixa categoria i complement de destinació establits per a la plaça que tenien abans d'accedir al nou sistema.
  
Huitena
  
Contra esta orde i tots els actes administratius que dicte el director general per als Recursos Humans per tal de dur-la a terme, podrà interposar-se un recurs contenciós administratiu davant la seu del Jutjat Contenciós Administratiu de València, en el termini de dos mesos comptadors des del sendemà de la publicació de la resolució recorreguda. No obstant això, hom podrà interposar qualsevol altre recurs que estime pertinent per a la defensa dels seus interessos.
  
Contra els actes de la comissió avaluadora podrà interposar-se un recurs d'alçada en els termes establits en l'article 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999 (BOE núm. 12, de 14.01.1999), en el termini d'un mes comptador des del sendemà de la publicació de la resolució corresponent.
  
Annex II
  
Lloc objecte de la present convocatòria
  
Hospital General d'Elx i centre d'especialitats